open-index/open-wikipedia-markdown huggingface dataset:
Gelda

**Gelda**, dar vadinta **niekote** – medinis, apie 1,2 m ilgio, 0,5 m pločio ir 0,2 m aukščio indas su ausimis galuose. Gaminamas išskobiant medžio kamieną. Gelda buvo naudojama baltiniams skalbti, kruopoms ir grūdams niekoti, sudėti skerdienai, maišyti pyragams, maudyti vaikams.

Lietuvos kaimuose gelda naudota iki XX a. vidurio. Vėliau ją pakeitė vonelės ir kiti indai.

## Šaltiniai
Wayne Gretzky

**Veinas Gretzkis** (; g. 1961 m. sausio 26 d. Brantforde, Ontarijuje, Kanadoje) – kanadiečių ledo ritulininkas, žaidęs centro puolėjo pozicijoje, *[[Finikso Coyotes|Finikso „Coyotes“]]* bendrasavininkis.

Pradėjo žaisti ledo ritulį nuo 6 metų, vyresnių (10 metų) komandoje. Būdamas 15 metų, tris kartus pasirodė ant ledo „Ontario Hockey Association“ (OHA). Nuo 1977 iki 1978 m. sezone žaidė OHA Su Sent Mari „Greyhounds“. 1978 m. žaidė Kanados jaunių rinktinėje.
1978 m. pasirašė sutartį su WHA lygos Indianapolio „Racers“ komanada, tačiau joje žaidė vieną sezoną, nes dėl finansinių sunkumų lyga žlugo. Į NHL lygą patekusiems Edmontono „Oilers“ buvo leista pasirinkti 2 vartininkus ir 2 žaidėjus iš WHA lygos, ir jie pasirinko W. Gretzkį. Pirmajame savo NHL sezone laimėjo Harto apdovanojimą (naudingiausio žaidėjo apdovanojimas). Jis vienintelis gavo apdovanojimą kaip naujokas.

1988 m. rugpūčio mėn. buvo iškeistas Los Andželo „Kings“ klubui. 1994 m. kovo 24 d. pasiekė naują įvarčių rekordą (802).

1996 m. vasario 29 d. jis buvo iškeistas Sent Luiso „Blues“ komandai. Tų pačių metų liepos 22 d. kaip lasivasis agentas pasirašė sutartį su Niujorko „Rangers“. 1999 m. balandžio 16 d. pasitraukė iš profesionalaus sporto.

1999 m. lapkričio 23 d. buvo įtrauktas į NHL šlovės muziejų.

## Phoenix Coyotes

2000 m. liepos 2 d. tapo vienu iš komandos dalininku. 2005 m. rugpjūčio mėnesį tapo komandos vyriausiuoju treneriu. 2009 m. rugsėjo 24 d. pasitraukė iš vyriausiojo trenerio posto, teikdamas, kad " Abu likę pretendentai į Phoenix Coyotes klubą, pareiškė, kad aš netinku jų ateities planams, todėl kreipiausi į generalinį vadybininką D. Maloney ir patariau ieškoti kuo pakeisti mane vyriausiojo trenerio pareigose."

## Apdovanojimai

* Art Ross apdovanojimas (daugiausiai įvarčių pelnęs žaidėjas) 1981, 1982, 1983, 1984, 1985, 1986, 1987, 1989, 1991, 1994
* Hart apdovanojimas (naudingiausias žaidėjas) 1981, 1982, 1983, 1984, 1985, 1986, 1987, 1989
* Ledi Bing apdovanojimas 1980, 1991, 1992, 1994, 1999
* 4 kartus laimėjo Stenlio taurę 1984, 1985, 1987, 1989
* Daugiausiai įmuštų įvarčių (894)
* Daugiausiai perdavimų (1962)
* Daugiausiai įvarčių per vieną kėlinį (4) (1984 m. vasario 18 d. trečiajame kėlinyje su Sent Luiso „Blues“)

## Nuorodos

* Oficialus W. Gretzky puslapis

## Šaltiniai
Slovakijos vyrų ledo ritulio rinktinė

**Slovakijos vyrų ledo ritulio rinktinė** – komanda, atstovaujanti Slovakijai tarptautinėse ledo ritulio varžybose.

2020 m. ji buvo 9 vietoje Tarptautinės ledo ritulio federacijos reitinge.

## Žiemos olimpinių žaidynių pasiekimai

* 1994 m. 6 vieta
* 1998 m. 10 vieta
* 2002 m. 13 vieta
* 2006 m. 5 vieta
* 2010 m. 4 vieta

## Pasaulio taurės pasiekimai

* 1996 m. Nepateko
* 2004 m. pralaimėjo ketvirtfinaliuose

## Šaltiniai
Gilužis

**Gilužis** – keleto ežerų Lietuvoje pavadinimas:

* Gilužis – Utenos rajone (Kuktiškių seniūnija);
* Gilužis – Utenos rajone (Leliūnų seniūnija);
* Gilužis – Molėtų rajone (Balninkų seniūnija);
* Gilužis – Molėtų rajone (Čiulėnų seniūnija);
* Gilužis – Trakų rajone;
* Gilužis – Vilniaus rajone;
* Gilužis – Vilniaus mieste, dar žinomas kaip Gelūžė;
* Gilužis - Zarasų rajone.
Gelužis

**Gelužis** – ežeras Lietuvoje, Prienų rajono rytuose, 5 km į šiaurės rytus nuo Stakliškių. Ilgis šiaurės rytų-pietvakarių kryptimi 1,22 km, plotis iki 0,45 km. Altitudė 161,9 m. Krantai daugiausia statūs, pietrytinis – žemas ir pelkėtas. Ežero krantai daugiausia apaugę medžiais. Pietuose ežerą supa Gilužio miškas, šiaurėje plyti pievos. Per Gelužį iš Veršiuko į Guostaus ežerą teka Guostės upelis (Verknės intakas).

Prie ežero buvo įsikūręs Pagelužės kaimas. Šiauriau įsikūrę Užuguosčio ir Palapiškių kaimai.

## Šaltiniai
Giminė

**Giminė** (pirmykštėje visuomenėje) – egzogaminė kraujo ryšiais susijusių giminaičių grupė, genties dalis. Giminė turėjo bendrus protėvius, papročius, kultą, bendrą teritoriją ir gamybos priemones, dirbo kolektyviai ir naudojosi bendru turtu. Giminės nariai turėjo padėti vienas kitam, ginti vienas kitą, dalyvauti kraujo keršte. Giminėje aukščiausią valdžią turėjo vyresniųjų taryba, kuri vadovavo gamybai, atlikinėjo apeigas, sprendė giminaičių ginčus, saugojo giminės papročius, rūpinosi pragyvenimu bei saugumu. Kartais giminė išsirinkdavo karvedį.

## Istorija

Giminė susidarė ankstyvojo ir vėlyvojo paleolito riboje iš pirmykštės žmonių kaimenės. Kadangi giminės viduje santuoka buvo draudžiama, giminės negalėjo egzistuoti savarankiškai ir tik susidariusios jungėsi ir sudarė gentis. Nuo vienos išaugusios giminės atskilusios dvi ar kelios giminės sudarė fratriją. Viduje giminės skaidėsi į gimininius kolektyvus, vadinamus didžiosiomis šeimomis.

Dalies mokslininkų manymu, giminės raida turėjo motinos giminės ir tėvo giminės, kitaip patriarchalinės giminės, laikotarpius. Motinos giminė buvo ekonominė ir socialinė pirmykštės visuomenės ląstelė. Jos gamybinei ir visuomeninei veiklai vadovavo moterys. Vyrų vaidmuo iškilo, išplitus klajoklinei gyvulininkystei, ariamajai žemdirbystei ir metalurgijai. Motinos giminę pakeitė tėvo giminė, kurioje visą valdžią perėmė vyrai. Tėvo giminės laikotarpiu giminei liko vedybinių santykių reguliavimas, giminės narių gynimas ir religinės apeiginės funkcijos. Ekonomine visuomenės ląstele tapo didžioji šeima, savarankiškai ūkininkavusi skirtame žemės plote. Didžiosios šeimos, priklausiusios įvairioms giminėms ir gyvenusios greta, sudarė kaimynines bendruomenes. Dėl šių pokyčių giminės ėmė irti, teritoriniai ryšiai keitė gimininius ryšius. Iš didžiosios šeimos formavosi mažosios šeimos.

Yra mokslininkų, manančių, kad giminės funkcija nuo pat atsiradimo buvo vedybinių santykių reguliavimas; pirmykštės visuomenės ląstelė buvusi bendruomenė, į kurią dėl egzogamijos įėję įvairių giminių atstovai.

Iki kapitalizmo epochos giminės išliko kai kuriose Vidurio Azijos, Kaukazo, Sibiro tautose; dalyje Afrikos, Azijos šalių tautų, tarp Amerikos indėnų ir Australijos aborigenų giminės išliko iki šių laikų.

### Lietuvoje

Lietuvoje seniausios giminės buvo motinos giminės (iki XX a. pr. motinos giminaičiai buvo laikomi artimesniais nei tėvo). II–I tūkstantmetyje pr. m. e. motinos giminę pakeitė tėvo giminė. Ji suiro mūsų eros pradžioje. Kai kuriose Lietuvos vietose didžiosios šeimos liekanų pastebėta dar XX a. pradžioje.

## Šaltiniai
Gelūžė

**Gelūžė** – ežeras Lietuvoje, Vilniaus miesto savivaldybės vakaruose esančioje Pilaitės seniūnijoje.

Tai giliausias ir švariausias ežeras Pilaitės apylinkėse. Ilgis šiaurės vakarų – pietryčių kryptimi 0,93 km, plotis iki 0,44 km. Altitudė 145 m. Yra nedidelė salelė prie pietinio kranto (0,07 ha). Kranto linija gan lygi, jos ilgis 2,87 km. Rytiniai ir vakariniai krantai aukšti. Aplinkui daugiausia plyti pievos. Per Gelūžę į Baltiešos ežerą prateka Neries baseinui priklausantis upelis Varnė (G-1 – S-2).

Prie ežero kuriasi Padekaniškių ir Vilkeliškių gyvenamieji rajonai, stūkso Vilkeliškių piliakalnis. Pietine pakrante eina riba su Vilniaus rajonu, įsikūręs Vilkeliškių kaimas.

## Sportas
Gelūžės ežere nuo 1967 m. veikia pagrindinė Lietuvos vandens slidžių sporto bazė, kuri šiuo metu vienintelė šalyje. 2010 m. LR aplinkos ministerija nebeleido sportuoti ežere. 2013 m. draudimas atšauktas.

## Šaltiniai
Biržiai

**Biržiai** – kaimas Šiaulių rajono savivaldybės šiaurinėje dalyje, 22 km į šiaurės vakarus nuo Šiaulių, prie kelio Drąsučiai–Gruzdžiai.

## Istorija

Į vakarus nuo kaimo – Mažeikių senkapiai, į pietus – senovės gyvenvietė. TSRS okupacijos metais kaimas priklausė Gruzdžių apylinkės „Tarybinės žemės“ kolūkiui.

## Gyventojai

## Šaltiniai
Bučiūnai (Šiauliai)

**Bučiūnai** – kaimas Šiaulių rajono savivaldybės šiaurinėje dalyje, 26 km į šiaurę nuo Šiaulių ir 7 km nuo Gruzdžių, tarp Saveikių ir Laumakių miškų. Per kaimą teka Mūšos dešinysis intakas Einautas.

## Istorija

Kaimo šiaurėje buvo senovės gyvenvietė.

TSRS okupacijos metais kaimas priklausė Gruzdžių apylinkės Gruzdžių tarybiniam ūkiui.

## Gyventojai

## Šaltiniai
Daujočiai (Šiauliai)

**Daujočiai** – kaimas Šiaulių rajono savivaldybės šiaurinėje dalyje, 15 km į šiaurę nuo Šiaulių, prie kelio , prie Medeinos miško. Pro kaimą teka Mūšos intakas Vilkvedis.

## Istorija

Kaimo pietinėje dalyje, 0,5 km į pietus nuo Vilkvedžio upės pralaidos, 0,29 km į vakarus nuo kelio Šiauliai–Gruzdžiai yra Daujočių senosios kapinės (kultūros paminklo MC kodas 4552). Į pietus nuo kaimo išlikęs Račių senkapis.

LDK laikais kaimo žemės priklausė Šiaulių ekonomijai. Nuo 1791 m. kaimas priklausė Šiaulių valsčiui, nuo 1863 m. – Gruzdžių valsčiaus Gruzdžių seniūnijai, nuo 1897 m. – Meškuičių seniūnijai, nuo 1918 m. – Šiaulių apskrities Gruzdžių valsčiui, Račių seniūnijai, nuo 1932 m. – Valdomų seniūnijai, nuo 1950 m. – Šiaulių rajono Gruzdžių apylinkės kaimas. 1953–1991 m. kaimas priklausė Gruzdžių apylinkės Gruzdžių tarybiniam ūkiui.

## Gyventojai
1923 m. surašymo metu kaime buvo 24 ūkiai.

## Šaltiniai
Aukštuoliai (Šiauliai)

**Aukštuoliai** – kaimas Šiaulių rajono savivaldybės centrinėje dalyje, 13 km į šiaurės vakarus nuo Šiaulių, 4 km vakarus nuo kelio , tarp Šilelio ir Gubernijos miško. Kaimo rytiniu pakraščiu teka Mūšos dešinysis intakas Vilkvedis.

## Istorija

Aukštuoliai – buvęs dvaras. Prie kaimo buvusios dvi senovės gyvenvietės. Nuo 1950 m. kaimo žemės priklausė Gruzdžių apylinkės kolūkiui „Aukštuoliai“, vėliau – „Komunizmo rytas“, 1953–1991 m. – „Gegužės devintoji“.

## Gyventojai

## Šaltiniai
Gelvanės ežeras

**Gelvanės ežeras** – ežeras Lietuvoje, Širvintų rajone, 3 km į pietus nuo Bagaslaviškio. Išsidriekęs šiaurės-pietų kryptimi 1,56 km, plotis iki 0,54 km. Altitudė 109,5 m. Giliausia vieta siekia 6,1 m. Ežero dubuo rininės kilmės. Kranto linija lygi, jos ilgis 3,63 km. Krantai neaukšti, o šiauriniame ir pietiniame gale – lėkšti ir pelkėti. Atabradas platus, dumblingas, apaugęs plačia (20–50 m) vandens augalijos juosta. Dugnas padengtas sapropelingu moliu. Iš Gelvanės ežero išteka Širvintos dešinysis intakas Ūdara.

Šalia ežero įsikūrę Gelvankos, Dabužynės, Stavarygalos, Šeiniūnų kaimai. Rytine pakrante eina kelias Nr.4315 (Šeiniūnai – Vindeikiai – Ulšiškiai).

Ežerėvardis kildinamas iš žodžio *galvis* („kūdros stačias šlaitas, kūdra ežero ar upės vietoje“), kuris susijęs su *gelmė*, taip pat  („vandens duobė pelkėje“).

## Šaltiniai
Dead Is Dead

**„Dead is Dead“** (liet. *Miręs yra miręs*) – tai ABC televizijos kuriamo serialo *[[Dingę]]* 5 sezono dvyliktoji serija. Tai kartu yra ir 98 šio serialo serija apskritai. „Dead is Dead“ JAV pirmą kartą transliuota 2009 balandžio 8, o JK balandžio 12 per Sky1. Epizodui scenarijų parašė Brian K. Vaughan ir Elizabeth Sarnoff, režisavo - Stephen Williams. Šioje serijoje tęsiamas praėjusiame epizode (*[[Whatever Happened, Happened]]*) užmegztas siužetas. Benas (Michael Emerson) prabunda po sąmonės praradimo, kurios neteko, kai San (Yunjin Ki) serijoje *[[Namaste]]* jį buvo partrenkusi. Su Benu pasisveikina Džonas (Terry O'Quinn), kurį, kaip Benas prisiminė buvo pats nužudęs. Benas prisipažįsta, kad sulaužė taisykles, grįždamas į salą, kurią paliko serijoje *[[There's No Place Like Home]]* , ir kad jis turi būti nubaustas „pabaisos“. Praeities intarpuose () vaizduojama Beno praeitis, jo santykiai su jo dukra Aleks.
Gelvės ežeras

**Gelvės ežeras** – ežeras Lietuvoje, Širvintų rajono šiaurės vakaruose, 2,5 km į šiaurės vakarus nuo Bagaslaviškio, 1 km į pietus nuo Žirnajų ežero. Ilgis šiaurės vakarų-pietryčių kryptimi 1,03 km, plotis iki 0,5 km. Altitudė 115,1 m. Giliausia vieta siekia 22,8 m. Ežero dubuo rininės kilmės. Kranto linija vingiuota, jos ilgis 2,9 km. Krantai daugiausia aukštoki, statūs, šiaurinis ir pietinis krantai žemi, pelkėti, šiauriniame krante yra terasų. Šiaurės vakarų ir pietinėje pakrantėse auga miškeliai, į vakarus plyti dirbami laukai. Iš pietų į šiaurės rytus Gelvės ežerą prateka Gelvės upelis link Žirnajų ežero.

Prie ežero įsikūrę Dūdų ir Gelvės kaimai.

## Šaltiniai
Fareriečiai

**Fareriečiai** – Farerų salų, skandinavų – keltų kilmės tauta, kalbanti vakarų pogrupio šiaurės germanų kalba. Jai pradžią davė skandinavų vikingai daugiausiai iš dabartinės vakarų Norvegijos. Neseniai mokslininkai ištyrę šios tautos DNR teigia, kad pagal Y chromosoma atsekančias vyrų kilmę nurodo, jog 87 % jų yra Skandinavijos kilmės, o iš Mitochondrijų DNR analizės nustatančios moterų kilmę – 84 % fareriečių yra škotų ir airių kilmės.

Iš viso Farerų salose jų gyvena apie 48 778, kai kaimyninėse šalyse dar apie 22 000 fareriečių:

* Danijoje – 21 687
* Norvegijoje – 500 ~ 1000
* Islandijoje – 500

Manoma, kad pasaulyje gali gyventi 80 000 – 90 000 fareriečių.

Pirmieji salų kolonistai, manoma, buvo iš Hibernijos ir Kaledonijos, atsiskyrėliai ir vienuoliai, kurie atvyko VI amžiuje, bet greitai patyrė vikingų kolonizaciją – apie 650 metus, kurie pakeitė atsiskyrėlius ir vienuolius. Žinoma, apie tuos laikus nėra labai tvirtų žinių, todėl kyla grėsmė įvairioms spėlionėms.

Ši tauta yra nordinės rasės. Fareriečiams pagal kalbą ir kilmę artimiausi islandai.

Gimtoji kalba – farerų kalba, nors kiekvienas moka ir kalba danų kalbą, o jaunimas susišneka angliškai.

Tikintieji daugiausiai liuteronai

## Šaltiniai
Diana Ross

**Diana Ross** (g. Diane Earle, 1944 m. kovo 26 d.) – JAV dainininkė, įrašų prodiuserė ir aktorė. Karjerą pradėjo kaip grupės The Supremes pagrindinė vokalistė. Nuo 1970 m. pradėjo solinę karjerą. Diana Ross yra pardavus virš 100 milijonų įrašų.

## Muzikinė karjera
Diana muzikinę karjerą pradėjo 1959 m. merginų grupėje The Supremes. Grupė sulaukė itin didelio populiarumo. Kartu su Diana grupė sukūrė 13 albumų ir 14 singlų, iš kurių 2 užėmė 1 pozicijas visame pasaulyje. Nuo 1970 m. pradėjo itin sėkmingą solinę karjerą.

## Albumai
* Diana Ross (1970)
* Everything Is Everything (1971)
* Diana! (1971)
* Surrender (1971)
* Lady Sings the Blues (1972)
* Greatest Hits (1972)
* Touch Me in the Morning (1973)
* Diana & Marvin (1973)
* Last Time I Saw Him (1973)
* Live at Caesars Palace (1974)
* Diana Ross (1976)
* Diana Ross' Greatest Hits (1976)
* An Evening with Diana Ross (gyvo garso albumas) (1977)
* Baby It’s Me (1977)
* Ross (1978)
* The Boss (1979)
* 20 Golden Greats (1979)
* diana (1980)
* To Love Again (1981)
* All The Great Hits (1981)
* Why Do Fools Fall in Love (1981)
* Silk Electric (1982)
* Ross (1983)
* Swept Away (1984)
* Eaten Alive (1985)
* Red Hot Rhythm & Blues (1987) 
* Workin' Overtime (1989)
* Greatest Hits Live (1989)
* The Force Behind the Power (1991)
* Live: Stolen Moments: The Lady Sings… Jazz and Blues (1993)
* Forever Diana: Musical Memoirs (1993)
* One Woman: The Ultimate Collection (1993)
* Christmas in Vienna (1993)
* Diana Extended: The Remixes (1994)
* A Very Special Season (1994)
* Take Me Higher (1995)
* Voice of Love (1996)
* Every Day is a New Day (1999)
* Love & Life: The Very Best of Diana Ross (2001)
* Blue (2006)
* I Love You (2006)
* I Love You (2007)

## Filmografija
* *The T.A.M.I. Show* (1964)
* *Beach Ball* (1965)
* *Lady Sings the Blues* (1972)
* *Mahogany* (1975)
* *The Wiz* (1978)
* *The Making and Meaning of We Are Family* (2002)
* *The Wiz* (2012)

### Darbas televizijoje
* *T.C.B.* (1968)
* *G.I.T. on Broadway* (1969)
* *Diana!* (1971)
* *The Big Event: An Evening with Diana Ross* (1977)
* *Diana Ross in Concert!* (1979)
* *diana* (1981)
* *Standing Room Only: Diana Ross* (1981)
* *Motown 25: Yesterday, Today, Forever* (1983)
* *For One And For All - Diana Ross Live! in Central Park* (1983)
* *Diana Ross: Red Hot Rhythm and Blues* (1987)
* *Diana Ross: Workin' Overtime* (1989)
* *Diana Ross Live! The Lady Sings… Jazz & Blues: Stolen Moments* (1992)
* *Out of Darkness* (1994)
* *Super Bowl XXX* (1996)
* *Double Platinum* (1999)
* *VH1 Divas 2000: A Tribute to Diana Ross* (2000)
* *Tsunami Aid: A Concert of Hope* (2005)
* *BET Awards 2007* (2007)
* *The Kennedy Center Honors* (2007)
* *[[Nobelio taikos premija|Nobelio taikos premijos]] koncertas* (2008)

## Bibliografija
* Secrets Of A Sparrow (1993)
* Diana Ross: Going Back (2002)

## Nuorodos
* Oficiali svetainė
*
Kazimieras Rėklaitis

**Kazimieras Rėklaitis** MIC (1887 m. spalio 22 d. Sintautų kaime, Vilkaviškio apskritis – 1962 m. spalio 21 d. Romoje) – Romos katalikų vienuolis marijonas, pedagogas, visuomenininkas, spaudos darbuotojas.

## Biografija
Gimė Marijampolės apskrities viršininko padėjėjo Martyno Rėklaičio šeimoje. Kartu augę broliai vėliau tapo iškiliomis asmenybėmis: Pranas – teisininku, Petras – mediku, Vikoras – inžinieriumi mechaniku ir visuomenininku.

K. Rėklaitis, baigęs Marijampolės gimnaziją, 1904–1908 m. mokėsi Peterburgo kunigų seminarijoje. Buvo pasiųstas studijuoti į Grigaliaus universitetą, kurį baigė filosofijos ir teologijos daktarų laipsniu. 1913 m. spalio 28 d. įšventintas kunigu. Nuo 1914 m. profesoriavo Petrapilio kunigų seminarijoje, dėstė fundamentalią ir dogmatinę teologiją bei katekizmą lotynų kalba, kas buvo naujovė tarp paskaitas lenkiškai skaitančių dėstytojų. Suderinęs su seimanarijos vadovybe, savo bute mokė klierikus lietuvių kalbos. Jo studentai buvo Jonas Starkus, Mykolas Ražaitis, Feliksas Bartkus, V. Mieleška.

Pirmojo pasaulinio karo metais vienoje iš Petrapilio gimnazijų lietuviškai mokė karo pabėgelių vaikus tikybos. Aktyviai dalyvavo kunigo Juozo Vailokaičio įkurtoje lietuvių katalikų pabėgėlių „Liaudies Sąjungoje“, buvo renkamas į šios organizacijos Centro komitetą. Vienas iš Petrapilio Lietuvių Seimo organizatorių. Redagavo naujai įsteigtą savaitraštį „Vadas“. 1918 m. liepos mėnesį bolševikams laikraštį uždarius, išvyko į Lietuvą. Apsigyveno Marijampolėje ir 1918 m. įstojo į Marijonų vienuolių ordiną. Mokytojavo Marijampolės Žiburio gimnazijoje, globojo Švč. Mergelės Marijos Nekaltojo Prasidėjimo vargdienių seserų vienuoliją, rūpinosi Marijonų vienuolyno naujokais. 1923 m. išvyko į JAV, kur Čikagoje redagavo žurnalą „Laivas“, dirbo marijonų naujokų vadovu ir profesoriavo *Arkivyskupo Mundeleino kunigų seminarijoje*.

1925 metais tėvas Rėklaitis buvo pakviestas į Romą, kur Marijonu namuose dirbo sekretoriumi, generaliniu prokuratoriumi, ekonomu, namų vyresnioju, ir dvasios tėvu. Lydėjo į Kauną pirmąjį nuncijų Lietuvai arkivyskupą Rikardo Bartolonį. 1940–1947 m. buvo Marijonų provincijolu Amerikoje. Kiek pagyvenęs Romoje, jis 1952 m. buvo vėl buvo siunčiamas į JAV – marijonų vienuolynų vizitatorium. Nuo 1953 m. K. Rėklaitis Romoje keturiolika metų vedė Jurgio Matulaičio beatifikacijos bylą.

Išleido keletą religinio pobūdžio knygų.

## Šaltiniai
* Zenonas Ivinskis. PADRE CASIMIRO. (Tėv. Kazimieras Rėklaitis, M.I.C.)
* Jūrų inžinierius Viktoras Rėklaitis // www.draugas.org
Neve Campbell

**Neve Adrianne Campbell** ( g. 1973 m. spalio 3 d. Guelfas, Ontarijas, Kanada ) – Kanados aktorė, labiausiai žinoma dėl Sidney Prescott vaidmens Wes Craven siaubo filmų trilogijoje Klyksmas.

## Trumpa biografija
Neve Campbell gimė Guelfe, Ontarijuje, Kanadoje, emigrantų iš Europos šeimoje. Jos motina buvo kilusi iš Amsterdamo, Olandijos, o tėvas – iš Glazgo, Škotijos. Tėvai išsiskyrė, kai Neve buvo dveji metai. Kadangi šeimoje buvo keturi vaikai – Neve, Kristianas, Aleksas ir Damianas – tėvai pasidalino jų globą. Neve ir jos brolis Kristianas daugiausiai laiko praleisdavo su tėvu, o kiti du – su motina.

Šeimoje buvo daug su vaidyba susijusių žmonių. Tėvas dėstė dramos mokyklose, seneliai turėjo nuosavą teatrą Nyderlanduose, o proseneliai taip pat buvo aktoriai. Greičiausiai tai ir lėmė Neve karjerą.

Būdama devynerių ji išvyko mokytis į Kanados nacionalinę baleto mokyklą, kur vėliau gavo vaidmenis spektakliuose „Spragtukas“ ir „Miegančioji gražuolė“. Būdama penkiolikos, ji šokius iškeitė į vaidybą ir atliko vaidmenį „Operos fantome“, *Pantages* teatre, Toronte.

1995 m. Neve ištekėjo už kanadiečio aktoriaus Jeff Colt, kuris tuo metu dirbo bare, tačiau 1998 m. išsiskyrė. 2007 metais ji antrą kartą ištekėjo už britų aktoriaus John Light, su kuriuo susipažino filmuojant „Investigating Sex“.

## Karjera
Pirmas didesnis Neve vaidmuo televizijoje buvo seriale jaunimui „Catwalk“, kuriame ji vaidino nuo 1992 iki 1994 m. Dar labiau išgarsėjo atlikusi pagrindinį vaidmenį seriale „Party of Five“ (1994–2000 metais). 1996 m. vaidino filme „Raganų klubas“ ir netrukus buvo pakviesta atlikti pagrindinį vaidmenį siaubo filmų trilogijoje „Klyksmas“. Kiti žymesni jos vaidmenys buvo filmuose „Laukinės aistros“ ir „Trečias nereikalingas“.

1998 m. Neve pateko į žurnalo „Empire“ „100 seksualiausių 1998 m. kino žvaigždžių“ sąrašą ir jame užėmė trečiąją vietą, o žurnalo „Maxim“ „Hottest Women in Horror Movies“ paskelbtame sąraše – 8 vietą.

## Apdovanojimai
**[[Saturno apdovanojimas]]**
* 1997 metais geriausias moters vaidmuo filme „Klyksmas“.

**Blockbuster Entertainment Awards**

* 1998 metais mėgstamiausia siaubo filmų aktorė filme „Klyksmas 2“.
* 2001 metais mėgstamiausia siaubo filmų aktorė (tik interneto vartotojai) filme „Klyksmas 3“.

**Family Film Awards**

* 1996 metais geriausia aktorė TV filme „The Canterville Ghost“.

**[[MTV kino apdovanojimai]]**

* 1998 metais geriausias moters vaidmuo filme „Klyksmas 2“.

**Prism Awards**

* 2003 metais už vaidmenį TV filme „Last Call“.

## Filmografija

## Nuorodos

* http://www.nevecampbell.dk/ 
* http://www.nevecampbell.org/ 
* http://neveonline.org/
Kauno valstybinė filharmonija

**Kauno valstybinė filharmonija** – didžiausia koncertinė organizacija Kauno mieste.

## Istorija
Rūmai E. Ožeškienės ir L. Sapiegos g. kampe pradėti statyti 1925 m. gegužės mėn., baigti 1928 m. rugpjūčio mėn. Projekto autorius architektas Edmundas Frykas. Pastatas 4 aukštų, neoklasicizmo stiliaus su *[[art deco]]* elementais.

Pastate buvo įsikūrusi Teisingumo ministerija ir įvairios su teismais susijusios institucijos, o salė perduota Vyriausiojo Tribunolo patalpoms. 1936 m. rūmų pagrindiniame korpuse atliktas remontas. Nuo 1936 m. rugsėjo 1 d. iki 1940 m. posėdžiavo ketvirtasis Lietuvos Seimas. 1944–2006 m. buvo Lietuvos nacionalinės filharmonijos Kauno filialas. Nuo 2006 m. tapo savarankiška įstaiga. Šiuo metu čia dirba Kauno valstybinis choras, Kauno simfoninis orkestras ir Kauno styginių kvartetas.

Pastatas įrašytas į LR kultūros vertybių registrą. 2005–2008 m. rekonstruotas pagal paveldo architektės Rymantės Gudienės projektą. Po rekonstrukcijos didžiojoje salėje telpa 530 klausytojų.

## Šaltiniai

## Nuorodos
* Oficialus Kauno filharmonijos tinklalapis
Los Andželo Kings

**Los Andželo „Kings“** – () NHL Vakarų konferencijos, Ramiojo vandenyno pogrupio ledo ritulio komanda iš Los Andželo, Kalifornijos.

## Istorija

1966 m. Jack Kent Cooke gavo vietą NHL lygoje. Komanda pradėjo žaisti 1967-68 m. sezone ir padvigubino komandų skaičių lygoje iki 12.

## Sezonai

## Nuorodos

Oficiali klubo svetainė
Homburgas

**Homburgas** – kieto fetro skrybėlė, kurios viršus apačioje turi juostą, o viršuje – išilginį įdubimą, o kietų brylių kraštai užlenkti į viršų. Iš pirmo žvilgsnio primena fedoras ar trilbius, bet šie yra minkštos skrybėlės su lanksčiais bryliais, o jų viršus gali būti įlenkiamas norimose vietose.

Homburgai daromi iš fetro, gali turėti plunksną. Homburgai gaminami įvairių spalvų, bet populiariausi juodi, pilki ir rudi. Anksčiau homburgai buvo labai populiarūs kaip ir fedoros bei trilbiai.

Šio stiliaus skrybėles pradėjo gaminti Bad Homburge (Vokietija) buvusiame Filipo Miokelio (*Phillip Möckel*) skrybėlių fabrike. Jų populiarumas labai pašoko, kai Homburge 1882 m. rugpjūčio 29 d. apsilankė tuometinis Didžiosios Britanijos sosto įpėdinis, būsimasis karalius Eduardas VII. Jis pamatė, kad jo pusbrolis kaizeris Vilhelmas II prie medžioklinio kostiumo užsidėjęs žalią homburgą, ir Miokelio fabrike užsisakė sau tradicinės pilkos spalvos homburgą. Kai būsimasis karalius grįžo į Angliją, joje homburgai tapo madingais ir ėmė išstumti iki tol itin paplitusius katiliukus ir cilindrus.

Oficialumo požiūriu homburgai yra laikomi žemesniais už cilindrus, bet viršesniais už katiliukus ar fedoras.
Trilbis

**Trilbis** () – minkšta fetrinė vyriška skrybėlė su palyginti siaurais bryliais, kurios viršus turi gilią išilginę įdubą viršuje, o viršaus priekis iš šonų įspaustas (žiūrint iš viršaus viršus atrodo trikampis). Paprastai užpakalinis brylius užlenktas aukštyn. Tradiciškai trilbius gamino iš triušių vilnos fetro, bet dabar juos gamina ir iš kitokių medžiagų. Trilbiai yra minkšti (o, pvz., hombergai daromi iš kieto fetro), jų bryliai yra lankstūs.

Trilbių bryliai siauresni negu fedorų. Fedorų bryliai neužlenkiami į viršų.

Skrybėlės pavadinimas *trilby* atsirado iš *George du Maurier* 1894 m. romano *Trilby*, nes pirmajame spektaklyje Londone, kuriame buvo suvaidinta pjesė pagal šį romaną, herojus dėvėjo tokią skrybėlę.

Trilbiai buvo plačiai paplitę nuo XX a. 3-iojo dešimtmečio. Pradžioje trilbius nešiojo kaip laisvalaikio sportinio stiliaus skrybėles (pvz., einant į arklių lenktynes). Po Antrojo pasaulinio karo trilbiai kaip skrybėlė prie kostiumo ar laisvalaikio aprangos išstūmė kitas skrybėles (homburgus, katiliukus), bet ne plokščiąsias skrybėles.
Trilbiai pasidarė reti mažėjant skrybėlių populiarumui 7-ojo dešimtmečio pradžioje. Trilbiai asocijavosi su džiazo, ska ir soul muzikantais. Trilbius dažnai dėvi žydai ortodoksai, ypač rabinai ir ješivų studentai.
Baretina

**Baretina** () – tradicinė katalonų kepurė, paprastai dėvėta vyrų. Šias maišelio pavidalo kepures paprastai darydavo iš raudonos vilnos, kartais – purpurinės.

Panašias kepures dėvėjo ne tik Katalonijoje, bet ir Valensijoje, Ibisoje, Provanse, Korsikoje, Sicilijoje, Sardinijoje, kai kur Portugalijoje ir Balkanuose.

Katalonijoje ir Ibisoje tokias kepures vyrai dėvėjo iki XIX a., ypač kaimo vietovėse.
Dabar baretinos nebėra kasdieninės kepurės, jad užsideda šokdami liaudies šokius arba kaip katalonų tapatybės simbolį. Salvadoras Dali XX a. pirmoje pusėje atgaivino baretinų populiarumą.


File:Barretina2.jpg|Vyrai su baretinomis
File:Catalunya77647131 4bf75cfee6 o.jpg|
File:Katalanische Barretina.jpg|Baretina
Daktaro skrybėlė

Daktaro skrybėlė (, ) – šilkinis cilindras plokščiais bryliais, daktaro (Ph. D.) laipsnį gavusio žmogaus akademinės aprangos dalis Švedijoje ir Suomijoje. Suomijoje technologijos daktarų skrybėlių bryliai riestais aukštyn kraštais. Skrybėlės priekyje yra aukso spalvos metalinė laipsnį suteikusio universiteto ar fakulteto emblema. Skrybėlė įteikiama daktaro laipsnio suteikimo ceremonijoje.

Daktarų skrybėlės paprastai juodos (Švedijoje – visada), bet Suomijoje kai kurių specialybių daktarai gauna spalvotas skrybėles:
* purpurinė – teologija
* tamsiai žalia – medicina ir odontologija
* tamsiai raudona – teisė
* tamsiai mėlyna – dailieji menai
* žydra – muzika.

Daktarų skrybėlės yra rankų darbo, jos daromos pagal būsimo savininko galvos matavimus. Vienos tokios skrybėlės kaina yra apie 500 eurų.

Daktaro skrybėlė yra dėvima su fraku ar panašia oficialia iškilminga apranga. Paprastai daktarų skrybėlės dėvimos akademinėse ceremonijose – atidarymuose, diplomų įteikimuose, oficialiuose disputuose. Disputuose jų dalyviai skrybėles turi, bet jų neužsideda ant galvų, jos būna padėtos ant stalo, emblemomis į publiką.

Daktaro skrybėlė yra asmeninė, todėl paprastai kitiems neskolinama. Ji yra viena iš akademinių regalijų. Kitos panašios regalijos yra daktaro kalavijas (kai kuriuose Suomijos fakultetuose), spalvoti daktaro frako atlapai (kai kuriuose fakultetuose), daktaro biblija (teologijos fakultetuose), daktaro žiedas (Švedija).

Daktaro skrybėlė laikoma specialioje dėžėje.
Džeimsono gerbera

**Džeimsono gerbera** (*Gerbera jamesonii*) – astrinių (*Asteraceae*) šeimos gėlių rūšis. Kilusi iš Pietų Afrikos Respublikos, Mpumalangos provincijos.

Stiebas trumpas. Lapai prie stiebo pamato sudaro skrotelę. Graižai dideli, pavieniai, įvairiaspalviai. 

Hibridinė Džeimsono gerbera Lietuvoje introdukuota 1970–1972 m. iš čekoslovakiškų sėklų. Auginta gėlininkystės ūkių šiltnamiuose skynimui (1982 m. - 355 tūkst. žiedų). 

## Šaltiniai
Kalpokas

**Kalpokas, kalpakas** (; , ) – aukšta vyriška kepurė, paprastai iš fetro ar avikailio, būdinga Turkijai, Iranui, Vidurinei Azijai.

Žodis *kalpak* 'kalpokas' yra tapęs karakalpakų (pažodžiui 'juodieji kalpokai') etnonimo dalimi.

## Kirgizų baltasis kalpokas
2019 m. kirgizų baltasis kalpokas (*ak-kalpak*) ir su juo susiję gamybos, dėvėjimo tradicijos buvo įtrauktos į pasaulinį nematerialaus paveldo sąrašą.

Baltasis kalpokas gaminamas iš baltos vilnos turi religines reikšmes ir gilią simboliką. Jo keturi kampai reiškia keturis gamtos elementus: orą, vandenį, ugnį ir žemę. Jo gamybai naudojamos įvairios vilnos vėlimo, kirpimo, siuvimo, siuvinėjimo technikos, perduodamos iš lūpų į lūpas visoje Kirgizijoje. Žinoma daugiau nei 8 skirtingos kalpokų formos. Išsiuvinėti raštai atskiria skirtingas kirgizų gentis ir bendruomenes, leidžia identifikuoti jos turėtojus.


File:Stamp of Kyrgyzstan kalpak.jpg|Kalpokas Kirgizijos pašto ženkle
File:Wassilij Wassiljewitsch Wereschtschagin 001.jpg|Kalpokai V. Vereščiagino paveiksle „Dervišai šventiniais drabužiais. Taškentas“ (1870)
Gurbai (Šiauliai)

**Gurbai** – kaimas Šiaulių rajono savivaldybės šiaurinėje dalyje, 22 km į šiaurę nuo Šiaulių, prie kelio Gruzdžiai–Rudiškiai, Draskų miško linkyje.

## Istorija

Į šiaurę nuo kaimo buvusi senovės gyvenvietė. Nuo 1791 m. Gurbų palivarkas priklausė Šiaulių valsčiui, nuo 1897 m. – Gruzdžių valsčiaus Beržėnų seniūnijai, nuo 1918 m. – Šiaulių apskrities Gruzdžių valsčiaus Saveikių seniūnijai, nuo 1950 m. – Šiaulių rajono Gruzdžių apylinkės kaimas. 1950–1991 m. kaimo žemė priklausė Gruzdžių apylinkės Gruzdžių tarybiniam ūkiui-technikumui.

## Gyventojai

## Šaltiniai
Fedora (skrybėlė)

**Fedora** – minkšta fetrinė skrybėlė su vidutinio pločio bryliais. Fedoros viršus įdubęs, priekyje iš abiejų pusių įspaustas, todėl žiūrint iš viršaus atrodo trikampis.. Paprastai viršus turi juostą.
Fedoros būna įvairių spalvų, bet dažniausiai juodos, pilkos, šviesiai rudos, rudos ir raudonos.

Į fedorą panaši skrybėlė yra trilbis (*trilby*), tačiau jos brylius siauresnis, o užpakalinė bryliaus dalis užriesta aukštyn.

Pavadinimas *fedora* jau buvo žinomas 1891 m. Pirmaisiais XX a. metais fedoros buvo tik moteriškos skrybėlės, bet apie 1919 m. fedoros pasidarė ir vidutinės klasės vyrų skrybėlė. 3-iojo dešimtmečio pradžio fedoros labai išpopuliarėjo ir išstūmė panašius homburgus.

## Istorija
Pavadinimas fedora atsirado iš 1882 m. *[[Victorien Sardou]]* pjesės *„Fédora“*, parašytos Sarai Bernar (*Sarah Bernhardt*)., kuri vaidino princesę Fedorą ir dėvėjo skrybėlę, panašią į dabartines fedoras. Taip fedoros pasidarė madingos moteriškos skrybėlės, ir tas jų populiarumas perkopė į XX a. pradžią.

Tapusi ir vyriška skrybėle fedora buvo populiari miestuose už stilingumą ir gebėjimą apsaugoti nuo blogo oro. Jau nuo XX a. pradžios fedoras ėmė nešioti Haredi ir kitų ortodoksinių judaizmo šakų atstovai. Juodas fedoras jie nešioja iki šiol.

Fedoros neretai asocijuojasi su JAV sausuoju įstatymu, Didžiąja depresija ir tų laikų gangsteriais bei juos gaudžiusiais detektyvais. Holivudo filmuose fedoros pasidarė būdinga tipiško privataus detektyvo aprangos dalimi. Nuotykiniuose filmuose fedoros patogios tuo, kad gana platūs jų bryliai pakankamai slepia veidą, todėl aktorius galėjo pakeisti kaskadininkai ir likti neatpažinti.

JAV rytinėje pakrantėje fedora (kaip ir katiliukas) buvo populiari nuo 3-iojo dešimtmečio pradžios iki 7-ojo dešimtmečio vidurio. Tuo tarp Vakarų pakrantėje, pasižyminčioje mažiau formalia apranga, fedorų populiarumas ėmė smukti dar 6-ojo dešimtmečio pabaigoje.
8-ojo dešimtmečio pradžioje fedoros buvo laikomos mirusia mada, jas dėvėdavo tik vyresni ir/ar labiau tradicinę aprangą nešioję vyriškiai. Paskutiniais metais fedoros ima atgimti, tačiau kur kas spalvingesnės, kartais – languotos.


File:JohnnyDeppJune07 Portrait size.jpg|Džonis Depas su fedora
File:Leif Arne Storset.jpg|Fedora
File:JLewis-fsa8a33660-cropped.jpg|Vyriškis su fedora (~1938 m., JAV)


## Nuorodos
Diana Mačiūtė

**Diana Mačiūtė** (g. 1980 m. rugsėjo 11 d. Klaipėda) – kiokušin karate sportininkė ir trenerė.

## Pasiekimai

Daugkartinė Lietuvos kata rungties (technikos demonstravimo) ir kumite rungties (kovų) čempionė.

Europos kata rungties (technikos demonstravimo) ir kumite rungties (kovų) čempionė.

Juodo diržo, 5 dano savininkė. Šis 5 dan yra vienas iš aukščiausių pasiekimų Dianos karjeroje. Tai vienintelė moteris Lietuvoje, pasiekusi tokį aukštą meistriškumo lygį kyokushin karate kelyje.

Iškovojo du kelialapius į 2010 m. Europos kiokušin čempionatą – atstovaus Lietuvą ir Klaipėdą kata ir kumite rungtyse. Tai geriausias pasiekimas visoje Klaipėdos karate kyokushin istorijoje, kuomet vienas asmuo iškovoja du kelialapius į Europos čempionatą.

2013 m. Pasaulio Kyokushin Karate Čempionate iškovojo bronzos medalį.

2017 m. Europos čempionate iškovojo du bronzos medalius Kata ir Kumite rungtyje.

## Veikla

Klaipėdos kiokušin karate sporto klubo "Okinava" prezidentė.
Fesas (reikšmės)

Žodis ***fesas*** reiškia:

* Fesas – miestas Maroke;
* fesas – nupjauto kūgio formos neaukšta kepurė;
* FES – žmogaus genas (santrumpa iš **''Fe**line **s**arcoma oncogene'').
Jauneikiškės

**Jauneikiškės** – kaimas Šiaulių rajono savivaldybės šiaurinėje dalyje, 16 km į šiaurę nuo Šiaulių, prie kelio  prie Šilelio miško.

## Istorija

Į rytus nuo kaimo buvusi senovės gyvenvietė ir Valdomų senkapis. Buvęs viensėdis. Nuo 1897 m. kaimas priklausė Gruzdžių valsčiaus Verbūnų seniūnijai, nuo 1918 m. – Šiaulių apskrities Gruzdžių valsčiaus Račių seniūnijai, nuo 1932 m. – |Valdomų seniūnijai, nuo 1950 m. – Šiaulių rajono Gruzdžių apylinkės kaimas. 1953–1991 m. kaimo žemė priklausė Gruzdžių apylinkės Gruzdžių tarybiniam ūkiui-technikumui.

## Gyventojai

## Šaltiniai
Hošimino Tan Son Nhat tarptautinis oro uostas

**Tan Son Nhat oro uostas** (Sân bay quốc tế Tân Sơn Nhất) – didžiausias pagal plotą Vietnamo oro uostas. Jo plotas 800 ha/1 977 arai, palyginus su 15-17 Noi Bai oro uosto 650 ha/1 606 akrais). Jis gali aptarnauti 15-17 mln. keleivių per metus, o Hanojaus Noi Bai oro uostas 8 mln., o Danango oro uostas 2 mln. Taip pat per jį vyko daugiausiai keleivių (12,5 mln. 2009 m.) ir tai yra apie pusė visų skridusių keleivių Vietname. 2010 m. oro uostu naudojosi 15 500 000 keleivių, buvo 130 547 skrydžių.

Oro uostas yra Dongnambo regione, aptarnauja Hošimino miestą. Atidarytas 1930 m.

## Išnašos
Jovaišas

;Jovaišis
* Albinas Jovaišas (1931–2006), filologas, literatūrologas;
* Karolis Jovaišas (1946–2025), teisininkas, kriminologas, teisėtyrininkas teoretikas.

Pavardė tokios pat kilmės, kaip *[[Jovaiša]]*.

## Šaltiniai
Viktoras Vlasovas

**Viktoras Vlasovas** (, 1925 m. rugsėjo 1 d. – 2002 m.) – Rusijos krepšininkas ir treneris, rungtyniavęs Maksvos "Dinamo" klube ir TSRS rinktinėje.

V. Vlasovas du kartus tapo Europos čempionu (1951 ir 1953 m.) bei vieną kartą iškovojo Europos čempionato bronzos medalį (1955 m.) 1952 m. Helsinkyje jis laimėjo olimpinį sidabro medalį.

Maskvos "Dinamo" klube V. Vlasovas rungtyniavo 1947 m.- 1959 m. Baigęs krepšininko karjerą jis tapo "Dinamo" vyriausiuoju treneriu, kuriuo dirbo iki 1969 m.
Teisės institutas (reikšmės)

**Teisės institutas** gali reikšti:

* Teisės institutas, teisės pošakio sudėtinė dalis, apimanti tam tikras grupes teisės normų;
* Teisės institutas, teisės mokslinių tyrimų įstaiga Lietuvoje;
*Teisės institutas, struktūrinis aukštosios mokyklos (dažniausiai universiteto) padalinys, lygiavertus fakultetui (pvz., VDU Teisės institutas); 
*Teisės fakulteto struktūrinis padalinys, paprastai lygiavertus teisės katedrai (pvz., Energetikos teisės institutas).
Kantminiai

**Kantminiai** – kaimas Šiaulių rajono savivaldybės šiaurinėje dalyje, 24 km į šiaurę nuo Šiaulių, prie kelio  prie Saveikių miško. Per kaimą teka Mūšos intakas Einautas.

## Istorija

Į šiaurę ir rytus nuo kaimo buvusios senovės gyvenvietės. Į paminklų sąrašą įrašyta Kantminių koplytėle su skulptūromis „Pieta“ ir „Šv. Juozapas“ (DV2655).

Nuo 1863 m. kaimas priklausė Šiaulių valsčiui, nuo 1897 m. – Gruzdžių valsčiaus Piktuižių seniūnijai, nuo 1918 m. – Šiaulių apskrities Gruzdžių valsčiaus Saveikių seniūnijai, nuo 1950 m. – Šiaulių rajono Gruzdžių apylinkės kaimas. 1950–1991 m. kaimo žemė priklausė Gruzdžių apylinkės Gruzdžių tarybiniam ūkiui-technikumui.

## Gyventojai
1923 m. surašymo metu kaime buvo 16 ūkių.

## Šaltiniai
Lukošaičiai

:: *Apie kaimą Skuodo rajone žr. [[Lukošaičiai (Skuodas)]]*.

**Lukošaičiai** – kaimas Šiaulių rajono savivaldybės šiaurinėje dalyje, 13 km į šiaurės vakarus nuo Šiaulių, prie kelio Šiupyliai–Augučiai.

## Istorija

Į šiaurę ir pietus nuo kaimo buvusios senovės gyvenvietės. Kaimo centrinėje dalyje, į rytus nuo kelio Augučiai–Šiupyliai yra Lukošaičių senosios kapinės (kultūros paminklo MC kodas 4558). Kapinių šiaurinėje dalyje yra sovietinio teroro aukų kapas (MC kodas 2139), kapinių centrinėje dalyje – koplytėlė (meno paminklo MC kodas 2190).

Lietuvos Didžiosios kunigaikštijos laikais kaimo žemės priklausė Šiaulių ekonomijai. 1649 m. revizijos akte Lukošaičiai priskiriami Biržių ir Paliesių vaitijai. Nuo 1791 m. kaimas priklausė Šiaulių valsčiui, nuo 1863 m. – Gruzdžių valsčiaus Verbūnų seniūnijai, nuo 1918 m. – Šiaulių apskrities Gruzdžių valsčiaus Šiupylių seniūnijai, nuo 1950 m. – Šiaulių rajono Gruzdžių apylinkės kaimas. 1948 m. liepos 27 d. kaime įkurtas Gruzdžių apylinkės kolūkis „Tarybinė žemė“.

## Gyventojai
1923 m. surašymo metu kaime buvo 48 ūkiai.

## Šaltiniai
Šapokliakas

**Šapokliakas** () – vyriška skrybėlė, cilindro variantas; ypatingas tuo, kad gali būti suspaustas į diską.

## Istorija
Pirmieji šapokliakai buvo pagaminti Paryžiuje po 1830 m. Skrybėlės viduje esantis mechanizmas leidžia vertikaliai suspausti skrybėlę, kad ji mažiau užimtų vietos. Paprastai patalpose šapokliakus nešiodavo suspaustus po pažastimi. Iki 1914 m. tokios skrybėlės buvo balių aprangos dalis.

Po Pirmojo pasaulinio karo šapokliakai pasidarė nebemadingi kaip ir paprasti cilindrai.
Gramatinė giminė

**Giminė** – gramatinė klasifikacinė arba kaitybinė vardažodžių kategorija, būdinga semitų ir indoeuropiečių kalboms.

Dalyje indoeuropiečių kalbų, pvz., armėnų, iš dalies anglų, jau išnykusi. Klasifikacinė – tik daiktavardžių giminė. Kai kuriose kalbose, kurios turi giminės kategoriją, kiekvienas daiktavardis yra arba vyriškosios, arba moteriškosios giminės. Yra kalbų, kuriose daiktavardis gali būti vyriškosios, moteriškosios, bevardės (niekatrosios giminės). Daiktavardžių, reiškiančių asmenį, giminė dažniausiai priklauso nuo asmens lyties. Kitų daiktavardžių giminė nėra motyvuota.

Dabartinė anglų kalba turi tik natūraliąją giminę, kuri likusi tik įvardžiuose ( – jis, ji). Daiktavardžiai yra giminę galutinai praradę.

Giminę parodo kamieno ypatybės, galūnės, kai kuriose kalbose (pvz., prancūzų, vokiečių) – artikeliai. Būdvardžių, dalyvių bei kitų žodžių, sakinyje derinamų su daiktavardžiu, giminė yra kaitybinė ir priklauso nuo daiktavardžio (pvz., „giedras oras” (vyr. g.), „giedrà diena” (mot. g.), „šiandien giẽdra” (bev. g., kai daiktavardžio nėra arba su juo nederinama)).

Lietuvių kalboje dalis būdvardžių (pvz., „gražù”), kelintiniai skaitvardžiai („pìrma, añtra”), kiekinis skaitvardis „víena“, dalyviai („yra pasakyta / matoma / išnykę / bū́sima” ir t. t.), dalis gimininių įvardžių turi ir nuo daiktavardžio nepriklausomą, su juo nederinamą formą, tradiciškai vadinamą bevarde arba niekatrąja gimine, nes ši forma iš jos kilusi. Iš indoeuropiečių prokalbės išsirutuliojusioje baltų prokalbėje, iš kurios kilo lietuvių kalba, bevardę giminę turėjo ir daiktavardžiai.

Pradžioje indoeuropiečių prokalbė turėjusi gyvųjų ir negyvųjų dalykų gimines. Pirmajai priklausė gyvi, judantys organizmai, antrajai – įvairūs kiti objektai. Vėliau gyvųjų giminė suskilo į vyriškąją ir moteriškąją, o negyvųjų davė pagrindą bevardei giminei (neutrum). Ši giminė taikoma daiktavardžiams, turintiems abstrakčią, pirminę prasmę (plg. , ,  – 'dangus'). Kai kuriose kalbose gyvoji ir negyvoji giminės skilo į vyriškąją gyvąją bei vyriškąją negyvąją gimines (plg. , ).

## Šaltiniai
Lygudai

**Lygudai** – kaimas Šiaulių rajono savivaldybės šiaurinėje dalyje, 17 km į šiaurės vakarus nuo Šiaulių, prie kelio , tarp Gulbino ir Šilelio miškų. Kaimo šiaurinėje dalyje užtvenkta Kūra, suformuotas Lygudų tvenkinys. Kaime yra Lygudų girininkija.

## Istorija

Į šiaurę nuo kaimo buvusi senovės gyvenvietė. Kaimo šiaurės rytų dalyje, 80 m į pietus nuo kelių Gruzdžiai–Kužiai ir į Žiogus kryžkelės, į rytus nuo Žiogų kelio į kelią Gruzdžiai–Kužiai yra Lygudų senosios kapinės (kultūros paminklo MC kodas 4612).

Lietuvos Didžiosios kunigaikštijos laikais kaimo žemės priklausė Šiaulių ekonomijai. 1649 m. kaimas priklausė Biržių ir Paliesių vaitijai. Nuo 1791 m. kaimas priklausė Šiaulių valsčiui, nuo 1863 m. – Gruzdžių valsčiaus Verbūnų seniūnijai, 1918–1932 m. – Šiaulių apskrities Gruzdžių valsčiaus Lygudų seniūnijos centras, nuo 1932 m. – Gruzdžių seniūnijos, nuo 1950 m. – Šiaulių rajono Gruzdžių apylinkės kaimas. 1948 m. birželio 10 d. įkurtas kolūkis „Tarybinė aušra“. 1950 m. rugpjūčio 18 d, prie jo prijungtas Žiogų kolūkis. 1975 m. sausio 28 d. kolūkis prisijungė prie Gruzdžių apylinkės kolūkio „Gegužės devintoji“.

## Gyventojai
1923 m. surašymo metu kaime buvo 43 ūkiai.

### Žymūs žmonės
* 1950 m. gimė poetė Genovaitė Žibikienė.
* 1924 m. gimė istorikas, kraštotyrininkas, humanitarinių mokslų daktaras, docentas Kazys Varašinskas.

## Šaltiniai
Maniūšiai

**Maniūšiai** – kaimas Šiaulių rajono savivaldybės centrinėje dalyje, 13 km į šiaurės vakarus nuo Šiaulių, prie kelio Žiogai – Aukštrakiai, Gubernijos miško šiaurės rytiniame pakraštyje.

## Istorija

Buvęs palivarkas. Į pietus nuo kaimo buvusi senovės gyvenvietė. Kaimo pietinėje dalyje, 0,12 km į šiaurę nuo Duobulio upės, 26 m į rytus nuo kelio Jurgaičiai–Maniūšiai yra Maniūšių senosios kapinės (kultūros paminklo MC kodas 4614).

Nuo 1791 m. kaimas priklausė Šiaulių valsčiui, nuo 1897 m. – Gruzdžių valsčiaus Verbūnų seniūnijai, nuo 1918 m. – Šiaulių apskrities Gruzdžių valsčiui, nuo 1950 m. – Šiaulių rajono Gruzdžių apylinkės kaimas. 1949 m. kaime susikūrė kolūkis, turėjęs 725,09 ha žemės. 1950 m. rugpjūčio mėn. jis prijungtas prie kolūkio „Vienybė“, o rugpjūčio 14 d. abu – prie kolūkio „Gruzdžiai“. 1953–1991 m. kaimo žemė priklausė Gruzdžių tarybiniam ūkiui.

## Gyventojai
1923 m. surašymo metu kaime ir palivarke buvo po 16 ūkių.

* Pastaba: 1923 m. gyventojų skaičius – palivarko ir kaimo kartu.

## Šaltiniai
Aleksandras Moisejevas

**Aleksandras Moisejevas** (, 1927 m. gegužės 28 d. – 2003 m.) – Rusijos krepšininkas, žaidęs Maskvos CSKA komandoje ir TSRS rinktinėje.

Kartu su TSRS rinktine A. Moisejevas tris kartus tapo Europos čempionu (1947, 1951 ir 1953 m.) bei vieną kartą iškovojo Europos čempionato bronzos medalį (1955 m.) 1952 m. Helsinkyje jis pasipuošė olimpiniu sidabro medaliu.
Maldeniai (Šiauliai)

**Maldeniai** – kaimas Šiaulių rajono savivaldybės šiaurinėje dalyje, 22 km į šiaurės vakarus nuo Šiaulių, prie kelio Kuršėnai – Šiupyliai – Gruzdžiai, tarp Gulbino miško šiaurinės dalies ir Valiūkiškio miško.

## Istorija

Buvęs palivarkas ir viensėdis. Į vakarus nuo kaimo buvusi senovės gyvenvietė. Lietuvos Didžiosios kunigaikštijos laikais kaimo žemės priklausė Šiaulių ekonomijai. 1649 m. revizijos akte Lukošaičiai priskiriami Biržių ir Paliesių vaitijai. Nuo 1791 m. palivarkas priklausė Šiaulių valsčiui, nuo 1863 m. – Gruzdžių valsčiaus Verbūnų seniūnijai, nuo 1918 m. – Šiaulių apskrities Gruzdžių valsčiaus Mažeikių seniūnijai, nuo 1932 m. – Šiupylių seniūnijai, nuo 1950 m. – Šiaulių rajono Gruzdžių apylinkės kaimas.

1953–1991 m. kaimo žemė priklausė Gruzdžių apylinkės kolūkiui „Tarybinė žemė“.

## Gyventojai
1923 m. surašymo metu kaime buvo 5 ūkiai.

* Pastaba: gyventojų skaičius 1923 m. kaime ir viensėdyje kartu.

## Šaltiniai
Ilmar Kullam

**Ilmaras Kullamas** (, 1922 m. birželio 15 d. – 2011 m. lapkričio 2 d.) – Estijos krepšininkas ir treneris, rungtyniavęs Tartu „Kalev“ klube ir TSRS rinktinėje.

Žaisdamas TSRS rinktinėje I. Kullamas tris kartus tapo Europos čempionu (1947, 1951 ir 1953 m.), o 1952 m. Helsinkyje pelnė olimpinį sidabro medalį.

Baigęs krepšininko karjerą I. Kullamas liko treniruoti Tartu „Kalev“ ekipą. Estų klubo treneriu jis dirbo 1960–1975 m. (vyriausiuoju iki 1971 m.).

1999 m. I. Kullamas apdovanotas už nuopelnus estų sportui.

## Išnašos
Whatever Happened, Happened

**„Whatever Happened, Happened“** (liet. *Kad ir kas yra atsitikę, atsitiko*) - tai ABC televizijos kuriamo serialo Dingę 5 sezono vienuoliktoji serija. Tai kartu yra ir 97 šio serialo serija apskritai. *„Whatever Happened, Happened“* JAV pirmą kartą transliuota 2009 balandžio 1. Epizodui scenarijų parašė pagrindiniai serialo prodiuseriai Damon Lindelof ir Carlton Cuse, režisavo Bobby Roth. 1977, tęsiant praeitame epizode (*[[He's Our You]]*) užmegztą siužetą, Džinas (Daniel Dae Kim) atsigauna po sąmonės netekimo ir randa Saydo (Naveen Andrews) pašautą Beną (Sterling Beaumon). Benas parvežamas į *Dharma* gyvenamąjį kvartalą, kur yra gydomas Džiuliet (Elizabeth Mitchell). Kai tampa aišku, kad jam padėti neišeis Keitė, po Džiuliet pasiūlymo, su Sojerio (Josh Holloway) pagalba Beną nugabena *[[Kiti (Dingę)|Kitiems]]*. Ričardas (Nestor Carbonell) pasiimdamas Beną ir pažadėdamas pagalbą įspėja atvykėlius, jog Benas niekada neprisimins šios pagalbos ir kad jis visiškai pasikeis. Praeities intarpuose () rodomas Keitės gyvenimas jai būnant ištrūkus iš salos.
Jeremy Bentham

**Džeremis Bentamas** (; 1748 m. vasario 15 d. Londonas, Jungtinė Karalystė – 1832 m. birželio 6 d. ten pat) – anglų teisininkas, filosofas ir socialinis reformatorius. Jis buvo politikas radikalas ir svarbiausias anglų teisėtyros teoretikas.

Geriausiai jis yra žinomas už utilitarizmo teorijos gynimą ir vystymą, buvimą vienu iš pirmųjų gyvūnų teisių šalininkų bei oponavimą prigimtinių teisių idėjai.

Bentamas ginčijosi už individo ir ekonominę laisvę, bažnyčios atskyrimą nuo valstybės, žodžio laisvę, lygias teises moterims, vergovės užbaigimą, egzekucijų ir fizinių bausmių (ypač vaikams) panaikinimą, teisę į skyrybas, laisvą prekybą bei homoseksualių aktų įteisinimą.

## Šaltiniai
Kendzežynas-Kozlis

**Kendzežynas-Kozlis** () – miestas pietų Lenkijoje, Opolės vaivadijoje. Kendzežyno-Kozlio valsčiaus sostinė. Patenka į Aukštutinės Silezijos aglomeraciją. Upių uostas prie Odros ir Glivicių kanalo (palei upę tęsiasi 19 km). Geležinkelių ir plentų mazgas. Didelis chemijos pramonės centras, taip pat metalo ir medienos apdirbimo, elektrotechnikos, popieriaus, siuvimo, tekstilės, odos, poligrafijos, maisto pramonė. Upių laivų remontas.

Yra krašto muziejus, Šv. Mykolo bažnyčia, laivininkystės mokykla.

## Istorija
Miestas suformuotas iš dviejų gyvenviečių: Kendzežyno kaimo, įkurto XIII a., ir Kozlio miestelio, įkurto 1281 m. 1975 m. suformuotas Kendzežyno-Kozlio valsčius ir jo sostinė tapo Kendzežynas-Kozlis.

Karo metu mieste buvo įkurtos dvi vokiečių stovyklos.

## Sportas
* *Mostostal-Azoty Kędzierzyn-Koźle* , vyrų tinklinio komanda.
* *Chemik Kędzierzyn-Koźle*, futbolo komanda.

## Miestai partneriai
*  Grand Šarmontas
*  Herikourtas
*  Jonava
*  Kalušas
*  Pršerovas
*  Racibužas

## Šaltiniai

## Nuorodos
* Oficiali svetainė (anglų k.)
Gunars Silinš

**Gunaras Silinšas** (,  – ) – praeityje garsus Latvijos krepšininkas, rungtyniavęs Rygos ASK klube ir TSRS rinktinėje.

G. Silinšas kartu su TSRS rinktine kartą tapo Europos čempionu (1953 m.) ir sykį iškovojo Europos čempionato bronzos medalį (1955 m.) 1953 m. pirmenybėse latvis tapo rezultatyviausiu TSRS rinktinės žaidėju (pelnė vidutiniškai po 12,6 taško).